Tuiscrafts (1): Projekkie van die week – Trolldolls
Nou kan jy hierdie prettige poppies in die gerief van jou eie huis skep!
En met handige, huishoudelike items, soos kopspelde, is daar natuurlik heelwat verskillende applikasies. Soos bv, die 2 wat ek hierbo demonstreer…
Ek is mal oor sukkulente en het self 'n groterige versameling. Sommiges het ek diep in die karoo gaan haal, maar meestal wag ek vir daardie tyd van die jaar as die Witwatersrand se Botaniese tuin (hoe heet hulle nou?) hulle jaarlikse plant sale aanhet.
Die Karoo en dorre weskusstreke het wonderlike, magiese plantjies, met die Lithops heel bo aan my lys, maar onse ou Gauteng spog self met 'n paar flashy spesies. Soos die ene wat hier in my tuin baljaar – die Stapelia, of aasblom. Hierdie is die stapelia Gigantea, die ouboet van die meer as 40 verskillende soorte stapelias wat hier by ons voorkom.
Dis seker loshande my gunsteling blom. Jy kan hom nou wel nie in 'n pot sit nie, maar die plant maak trosse knoppe en blom lank, en solank hy blom, geniet ek hom. Dis weird, dis wollerig en dit ruik asof 'n akkedis daar ingekruip het en stadig en tragies gesterf het…. vieslik! Vandaar die naam "aasblom", want hy ruik vrot, sien. En omdat hy so ruik, trek hy brommers aan en word hy deur hulle bevrug. Funky!
En ek kan eenvoudig nie ophou om aan hom te ruik nie. Dis die tipe blom wat spreek tot my fyn ontwikkelde sin vir die makabere.
Nog iets oor die dood en so…
Ek het so 'n ding oor apies. Ek kry net nooit die ultimate enetjie geteken nie. Maar ek is tevrede met die ene. Blou apies is eintlik my gunsteling.
ons het eenkeer by Zinkwazi aan die natalse kus gaan vakansie hou. In so 'n ou vissermans huisie…'n shack eintlik. Voor die agterdeur was 'n reuse ou rubberboom. Die bome daar is eenvoudig verruklik. Selfs die uitheemses. Hulle word almal so deur die elemente gebonzai. Hulle is so karaktervol skeef en krom. En in die boom was 'n trop blou apies. hulle was nogals wild en gladnie lastig nie. Daar was ook sulke enorme rooi duisendpote in die boom…en onder die boom het wenteltefies hulleself sulke bolletjies gemaak in die seesand. (Wenteltefie is ons woord vir hulle, ek dink normale mense noem hulle millepedes of so iets) Ek het die hele vakansie onder daardie boom spandeer. Op 'n kombers met my 2 jaar oud dogter en my 6 maande oud seun wat op sy rug gele het en gekyk het hoe die son deur die groot groen blare speel. Dit was ons katerdraal, daardie. Bome is soos katedrale, dink ek.
Die titel is: Death and the maiden. Die enigste ding wat mens kan sien van die 'maiden" is haar skoene… Ja, ek is nog steeds aan die gang oor die dod. Soos julle weet, is dit, saam met seks die 2 grootste temas in die mensdom se geskiedenis.
Ag, en please note die pienk ufo wat daar agter opstyg!
Jissus, dit was nou 'n woeste 2 weke, hoor! Met my jongste se longontsteking het ek net nie grond gevat nie, en baie min geslaap. Ek verander in 'n monster as ek nie slaap nie, 'n totale zombie. so die naweek het pappa toe na die kleintjies gekyk…en ek het al my hare gaan aftjop en super nordic blond gekleur…nou voel ek soos 'n splinternuwe sikspens!
Daarna het ek superwarm seks gehad met 'n totale vreemdeling in menlyn mall se parkeerterrein….
(en weet julle wat? 'n kar se ruite wasem rerig toe…ek het gedog dis net in die movies, maar dit gebeur rerig…)
ek het min om te se. Ek herstel nog van 'n kind met longontsteking…phew!
My 30 sekondes
Eks so stjoepit met die goete
1. Hy het luiperdvel sexy gemaak
2. hy hoef nooit traffic jams te negotiate nie
3. Sy troeteldier is enorm en kom aangehol as hy "unk tantor" skree
4. Hy praat vlot Gorrilla
Wanneer mens niks het om te se nie
…soos vanaand. My jongste het 'n maagvirus. Ek het vir 24 uur nie geslaap nie en is nog wawyd wakker.
Wat issit met maagvirusse wat maak dat kinders die tyd van die aand van die mure afbounce? Is dit omdat hy heeldag vasgekluister was aan die bed?…nounou het ons weet 'n spuitvliegtuig situasie! Ai!
Ek wonder of dit wys is om hom 'n groot bak groen jellie te gevoer het voor slaaptyd? As hy vannag oepsie gaan dit definitief horriebabelik met die gordyne clash…miskien moes ek hom ten minste 'n ander flavour gegee het…
Hier is vir julle meisies 'n uitdaging: Kan jy jou bra uittrek en steeds jou toppie aanhou? Ek blog nou topless…my lewer pyn.